Številka: 024-20/2019/42

Datum: 11. 4. 2022

**Zapisnik 12. seje Sveta za območja z omejenimi možnostmi za kmetijsko dejavnost, 11. 4. 2022, spletni sestanek**

Prisotni: Janez Beja (KGZS), Karmen Pažek (FKBV), Alenka Marjetič Žnider (ZZS), Roman Savšek (ZDRD), Boris Orešek (SKS), Ana Vovk Korže (UM), Andrea Ferreira (GIS), Anka Lipušček, Tjaša Perkovič (SRRS), Irena Ule, Marjan Hren (ZLGS), Klemen Černuta, Metod Jagodic, Tomaž Cunder (KIS).

MKGP: dr. Jože Podgoršek, Aleš Irgolič, Branko Ravnik, Sašo Novinec, Silvester Kranjec.

Dnevni red:

1. Ugotavljanje sklepčnosti in potrditev dnevnega reda,

2. Pregled in potrditev zapisnika prejšnje seje,

3. Informacija o strateškem načrtu – odzivi EK na SN,

4. Obravnava 10 letnih Lovsko - upravljavskih načrtov v luči problematike preštevilnih škod po divjadi,

5. Razno.

Ad 1.

Prisotnih je bilo 14 članov Sveta. Seja je bila sklepčna.

Sklep 1 : **Svet za OMD potrjuje predlagani dnevni red.**

Ad 2.

Zapisnik 10. seje je bil potrjen.

Sklep 2 : **Svet za OMD potrjuje zapisnik 11. seje Sveta za OMD.**

Ad 3.

Minister je ob potrditvi zapisnika dodal, da je bil jeseni 2021 sestanek s predsednikom vlade en teden po seji sveta za OMD in res se je dobilo dodatnih 20 mio € za OMD, da je točkovanje KMG v OMD v teku in da je 1. del naloge že bil predstavljen, da imamo glede PVP v SN zapisano prehodno obdobje, ko bomo prešli na IK, ter da EK pripravlja novo verzijo Evropske strategije za gozdove na podlagi pripomb DČ.

Glede SN smo dne 31.3. prejeli pripombe EK, na katere moramo odgovoriti v 3 tednih. V tem času imamo torej možnost pripraviti in podati pojasnila, razlage, dopolniti podatke,…. V mesecu maju bo sledil niz sestankov na EK, tudi na ravni direktorjev.

Sledila je predstavitev direktorja Ravnika in krajša razprava, v kateri je bilo med drugim izpostavljeno, da se ohranijo podpore za travinje v SOPO, tudi v luči ukinitve zelene komponente, da se postavi kriterije in ustvari pogoje za mlade prevzemnike tudi v gorskem območju. Minister je ob koncu še opozoril, da ni čas za nove intervencije, ker bi to za sabo potegnilo tudi nova sredstva.

Sklep 3: **Svet za OMD predlaga, da se ubrani intervencije v SN v obsegu, kot so bile predlagane. Intervencije zapisati tako, da jih bodo razumeli tudi na Komisiji.**

Sklep 4: **Najti rešitev oz. intervencije zasnovati tako, da bo tudi mladi prevzemnik na gorskem območju, ki ima manj KZU, lahko kandidiral na razpisih.**

Ad 4.

Med problematiko na podeželju vsekakor spada tudi problem divjadi (ne zveri), ki je v pristojnosti MKGP. 10 letni LUN bi morali veljati od leta 2021 naprej in tu ministrstvo malo zamuja, zato se sedaj hiti. V letu 2021 je bil najštevilčnejši odvzem do sedaj divjega prašiča, pa tudi jelenjadi in srnjadi, a tu je manj odskoka. LUN ne vsebujejo številk, zapisali pa smo trend k zmanjšanju. Strmelo se bo k zmanjšanju, ne moremo pa pričakovati, da se stalež uredi v enem letu. Minister je posebej pozval k prijavi škod po divjadi, da se bomo na to dejstvo lahko oprli. Urejena bo tudi aplikacija za prijavo / vnos škodnih primerov. V razpravi je bilo opozorjeno še na problem prostoživečih damjakov v Posavju.

Sklep 5: **Smernice 10 letnih LUN morajo temeljiti na znatnem zmanjšanju števila živali.**

Sklep 6: **Načrt mora biti naravnan na to, da je z letnim LUN možno odreagirati na sprotne obremenitve oz. izzive.**

Sklep 7: **V LUN, kjer je prisoten prostoživeči damjak, določiti njegovo zmanjšanje na način, da ni več moteč v naravnem okolju.**

Ad 5.

Predsednik je zaprosil za odziv MKGP na pripombe EK. MKGP je obljubil, da ga članom sveta pošlje ko bo gradivo pripravljeno.

Pripravil:

Silvester Kranjec